Amla, Peterson uit laaste eendagstryd teen Kiwi's | Nuus24
Kaapstad – Hashim Amla en Robin Peterson is aan die derde en laaste eendagwedstryd teen Nieu-Seeland, wat Vrydag op Senwespark in Potchefstroom plaasvind, onttrek.Amla het sy bobeenspier tydens 'n oefensessie beseer terwyl Peterson steke aan sy regterhand moes kry tydens Dinsdag se tweede eendagkragmeting in Kimberley."Hashim is uit die eendagspan onttrek omdat ons voel dat dit 'n 50-50-besluit sal wees om hom te laat speel en ons wil geen kanse waag nie, aangesien die toets teen Pakistan volgende week begin," het die Proteas se spandokter, Mohammed Moosajee, Woensdag gesê.Nieu-Seeland het die eendagreeks teen Suid-Afrika beklink deur die eerste twee kragmetings in die Paarl en Kimberley te wen.Vir die jongste sportnuus volg Nuus24Sport op Twitter.– Sport24 Komitee sal oor 32 op ANC-probleemlys besluit | Netwerk24
Komitee sal oor 32 op ANC-probleemlys besluit
Deur Bonolo Selebano 07 Maart 2019 15:14
Die ANC se integriteitskomitee vergader die naweek om onder meer te besluit oor die politieke toekoms van 32 problematiese lede wat vroeër as openbare verteenwoordigers in die parlement en in provinsiale wetgewers genomineer is.
Dié 32 mense het uitgeval en nie die ANC se nasionale lys gehaal nie en die integriteitskomitee moet aanbevelings doen oor wat met hulle moet gebeur.
Dakota Legoete, ANC-woordvoerder. Foto: Argief
Van dié lede is betrek by bewerings oor staatskaping.
Dakota Legoete, nasionale woordvoerder, het Donderdag gesê die verwagting is dat die voorstelle van die integriteitskomitee na die party se top-ses vir oorweging gestuur sal word.
Die 32 sal ingelig word oor die integriteitskomitee se voorstelle oor hul politieke toekoms wanneer die proses afgehandel is, het Legoete gesê.
Volgens die ANC se kieslys is Bathabile Dlamini, minister in die presidensie, Nomvula Mokonyane, minister van omgewingsake, Vincent Smith, ANC-LP, en Malusi Gigaba, voormalige minister van binnelandse sake, vir die parlement genomineer.
“Ons het beperkte mag, die ANC is nie ’n administrateur van die reg nie en almal het gelyke regte. Party kamerade is geïmpliseer by die Zondo-kommissie en ons het gesê ons sal wag totdat die kommissie sy bevindings bekend maak.”
“Ons kan nie ’n kandidaat skuldig bevind en hulle van die lys skrap nie, dit sal sake vooruitloop.”
Politieke partye het tyd tot 13 Maart om hul kandidatelyste by die Onafhanklike Verkiesingskommissie (OVK) in te dien as hulle in die verkiesing wil deelneem.
Ons kan nie ’n kandidaat skuldig bevind en hulle van die lys skrap nie, dit sal sake vooruitloop.
Dakota het gesê die ANC is gereed om dit te doen.
“Ons het ons verkiesingsheffing betaal en is reg om ons lys aan die OVK te gee.”
George Mashamba, voorsitter van die integriteitskomitee, het Donderdag gesê hulle het nog nie die lys met die 32 name van die topses ontvang nie.
Meer oor: Anc | Dakota Legoete | Bathabile Dlamini
Dakota ’n Supra-man
NUK bekyk 4 opsies met leierskaptwis
ANC se kandidatelyste nagegaan